माल एवं सेवाकर नेटवर्क (जीएसटीएन) ने एक ऐसा मोबाइल एप पेश किया है जो व्यावसायिक प्रतिष्ठानों, उनके गोदामों और दूसरे स्थानों पर मौका मुआयना करने वाले अधिकारियों के काम में सहायक होगा। जीएसटीएन ने सोमवार को विज्ञप्ति में बताया कि इस एप की मदद से अधिकारियों को मौके पर गोदामों, प्रतिष्ठानों के आंकड़े जुटाने और फोटो लेकर आनलाइन रिपोर्ट भेजने की सुविधा होगी। यह एप सबसे पहले प्रायोगिक तौर पर दिल्ली के कर अधिकारियों को उपलब्ध कराई जायेगी।